Christian Schous vei (Oslo)

Christian Schous vei (1-21, 2-24) en vei i Lofthusområdet i bydel Nordre Aker i Oslo. Veien er oppkalt etter fabrikkeier Christian Julius Schou, som bygde eiendommen Lofthus i 1880-årene på den tidligere husmannsplassen Disenstuen. Eiendommen Lofthus ble utparsellert i 1934. Hovedbygningen tilhører Evangelisk orientmisjon, hvor blant andre Lofthus misjonshjem holder til. Navnet Lofthus tok han etter stedsnavnet med samme navn i Hardanger. 

Schou var eier av Hjula Væverier (grunnlagt av faren Halvor Schou) og Schous bryggeri (stiftet 1821 av Jørgen Young, men som i 1837 ble overtatt og modernisert av  farfaren Christian Schou) 

Veinavnet ble vedtatt i bystyret 31. mai 1935. 

 Kilder 
 Svensgam, Arild De er døde - men lever fortsatt i Oslo. Galehuset forlag. 1999.
 Oslo byleksikon

Eksterne lenker
 Oslo kommunes bydelsoversikt

Kategori:Veier i Oslo
Kategori:Veier i bydel Nordre Aker
Kategori:Veier i Oslo oppkalt etter menn